" Geskende Grafte " deur FERDI GREYLING
Oorspronklik gepos deur: @rogers.com GESKENDE GRAFTE Ferdi Greyling Winter het gekom en die gras geel gebrand bo in die park in Bezuidenhoutsvallei. Skemer het die aand al koud gelê op die land toe ons in die park gestap het, ek en jy. Op die park se rant lê ou, geskende grafte; geslagte vroeë setlaars lê hier vergete en begrawe. Hulle was boere - uitdagers van die natuur se kragte, maar was op die einde net kos vir wurms en rawe. Jy het gesê die lewe het g'n sin - elke naam op elke graf gaan vervaag en elke steen gaan val, want mense breek en skend alles, niks bly staan teen die koue brande van tyd, alles sal val. Die sin lê in die val - mense moet breek om te bou, en om te leef is om te bou aan wat nooit gaan hou.